Den nordjyske forlystelsespark, Fårup Sommerland, er den anden bedste i Europa. Tirsdag aften fik Fårup de gode nyheder i Liseberg i Göteborg. Det er det tyske magasin "Kirmes Park Revue", der opgør de bedste parker i Europa. Og her er Fårup nummer to i kategorien "Europe's best amusement parks." Det tyske magasin lægger vægt på parkernes samlede indtryk, og det betyder meget for den nordjyske park. -Vi arbejder meget på kombinationen af forlystelser, temaer, udseende og service i parken. Det mix er svært. Men det er personalet, der bakker op om det, og får det til at spille. Og her har vi bevist at Fårup Sommerland kan noget specielt, siger Rasmus Mortensen. Fagjuryen, der har opgjort de europæiske parker, består af både branchefolk og forlystelsesentusiaster. -Prisen er ikke helt folkelig, men den bliver delt ud af nogen, som ved, hvad man gør. Og det er vi selvfølgelig rigtig stolte af, siger marketingschef i Fårup Sommerland, Rasmus Mortensen. På første pladsen er parken Erlebnispark Tripsdrill.

Referat:
Fårup Sommerland er blevet udnævnt til den næstbedste forlystelsespark i Europa.